open-index/open-wikipedia-markdown huggingface dataset:
Mpande kaSenzangakhona

**Mpande kaSenzangakhona** (1798 - 1872) was vanaf 1840 tot sy dood in 1872 koning van die zoeloenasie gewees. Dit maak hom die langsheersende Zoeloekoning in die geskiedenis. Hy is 'n halfbroer van Shaka en Dingaan, wat hom beide as zoeloekonings voorafgegaan het. Hy is in Babanango in Zoeloeland gebore.

Mpande is as 'n swakkeling relatief tot sy tydgenote beskou en terwyl ander half-broers verwyder is, is hy toegelaat om te bly lewe. Nadat Dingaan sy hoof inDuna, Ndlela kaSompisi opdrag gegee het om hom te vermoor, het Ndlela herhaaldelik uitgestel, aangesien hy besef het dat Mpande die enigste seun met kinders was, en dat die voortsetting van die bloedlyn noodsaaklik is vir die stabiliteit van die Zoeloenasie. Vir sy gebrek aan optrede is Ndlela later deur Dingaan tot die dood toe gemartel.

In Januarie 1840 help Andries Pretorius vir Mpande in 'n opstand teen sy halfbroer Dingaan, waarna Dingaan na Swaziland (nou eSwatini) vlug en Mpande as koning van die Zoeloes getroon word.

Die reëls vir opvolging in die Zoeloe-monargie was nie duidelik gedefinieer nie, maar volgens tradisie is die eerste seun van die *Groot vrou* as die opvolger beskou. Die koning kon egter kies watter een van sy vroue die *Groot vrou* was, en kon selfs sy keuse verander, soos Mpande dan ook wel gedoen het.

Die opvolging is uiteindelik deur die Slag van Ndondakusuka tussen Cetshwayo en Mbulazi op die oewer van die Tugelarivier besleg. Cetshwayo wen, en alhoewel Mpande vir meer as 'n jaar daarna nog nie die mag oorgegee het nie, was Cetshwayo effektief reeds in beheer gewees.

## Sien ook 
* Utrecht (Boererepubliek)
Adidas Jabulani

duimnael|300px|Parreira en Beckenbauer poseer met die Jabulani-sokkerbal.
duimnael|Duitsland se amptelike drag vir die toernooi.

Die **Jabulani** was die amptelike sokkerbal vir die FIFA Sokker-Wêreldbekertoernooi in 2010. Die Jabulani is op 4 Desember 2009 in Kaapstad bekendgestel. Die bal is deur die Loughborough Universiteit in die Verenigde Koninkryk ontwerp en deur Adidas vervaardig. 'n Goud gekleurde weergawe van die Jabulani, die Jo'bulani, is tydens die eindstryd gebruik.

Die woord "jabulani" beteken "jubel" of "om fees te vier" in Zoeloe. Adidas het die bal elf kleure geverf wat die elf ampstale van Suid-Afrika verteenwoordig.

## Tegniese spesifikasies 
## Kritiek 
Voor die aanvang van die wêreldbeker is daar reeds vanuit verskeie land kritiek teen die bal ontvang. Volgens verskeie spelers raak die bal onstabiel teen hoë snelhede en trek hoog as dit na die doelboks geskop word.

'n Wetenskaplike in vloeistofdinamika by NASA het na toetse die probleem bevestig. FIFA het gesê dat hulle na die wêreldbeker verdere ondersoek sal instel.

## Verwysings 
## Eksterne skakels 
* FIFA se webwerf 
* Shine 2010
Adidas

duimnael|links|Adidas Samba, 'n oefenskoen.
**Adidas AG** is 'n groot Duitse vervaardiger van sporttoerusting. Die maatskappy is vernoem na sy stigter,  *Adolf (Adi) Dassler*. Dit is die tweede grootste vervaardiger van sportgoed ter wêreld na Nike. Dit is die beheermaatskappy van die Adidas-groep, wat bestaan uit die Reebok-sportdragonderneming, 8,33% van die Duitse sokkerklub Bayern München, Taylormade vir gholf-toerusting, Maxfli vir gholfballe, Adidas gholf en Runtastic, 'n Oostenrykse fiksheidstegnologie-onderneming.

Die maatskappy is deur Adolf Dassler in sy moeder se wasgoedkamer gestig; sy ouer broer Rudolf het in 1924 by hom aangesluit onder die naam *Gebrüder Dassler Schuhfabrik* ("Dassler-broers Skoenfabriek"). Dassler het gehelp met die ontwikkeling van spykerhardloopskoene vir verskeie atletiekbyeenkomste. Om die kwaliteit van spits-atletiese skoene te verbeter, het hy oorgegaan van 'n vorige model swaarmetaal-spykers na 'n kombinasie van seil en rubber. Dassler het die Amerikaanse naelloper Jesse Owens oorreed om sy handgemaakte spykerskoene by die Olimpiese Somerspele 1936 te gebruik. In 1949, na 'n breuk in die verhouding tussen die broers, het Adolf *Adidas* geskep, en Rudolf het *Puma* gestig, wat een van Adidas se mededingers geword het. 

Tydens die Olimpiese Somerspele 1960 het Puma die Duitse naelloper Armin Hary betaal om Pumas in die eindronde van die 100 meter te dra. Hary het Adidas al voorheen gedra en Adolf om betaling gevra, maar Adidas het hierdie versoek van die hand gewys. Die Duitser het goud in Pumas verower, maar Adidas toe vir die medaljeseremonie gedra, tot die skok van die twee Dassler-broers. Hary het gehoop om munt te slaan uit albei, maar Adolf was so woedend dat hy die Olimpiese kampioen die rug gekeer ("verban") het.

Die drie strepe is Adidas se kenmerk, aangesien dit op die maatskappy se klere- en skoenontwerpe gebruik word as 'n bemarkingshulpmiddel. Die handelsmerk, wat Adidas in 1952 van die Finse sportmaatskappy Karhu Sports gekoop het vir die bedrag van 1&nbsp;600 euro en twee bottels whisky, het so suksesvol geword dat Dassler Adidas beskryf het as "Die drie strepe maatskappy". Die logo met drie blare is in 1971 ontwerp en is die eerste keer in 1972 gebruik, net betyds vir die Olimpiese Somerspele 1972 wat in München gehou is. Hierdie logo het geduur tot 1997, toe die maatskappy die "drie strepe"-logo (wat deur die destydse kreatiewe direkteur Peter Moore ontwerp is) bekendgestel het, wat aanvanklik in die *Toerusting*-reeks gebruik is.

## Verwysings 
## Eksterne skakels 
* adidas.com Adidas se amptelike webtuiste
Gram

300px|duimnael|'n Balpendoppie op 'n weegskaal, ±1 gram.

**Gram** is die internasionale eenheid vir massa in die SI-stelsel en word gedefinieer as 'n duisendste van 'n kilogram. 

Let daarop dat die gram nie 'n basiseenheid (fundamentele eenheid) in die SI-stelsel is nie. Ondanks die *kilo*-voorvoegsel word kilogram as die basiseenheid gesien. Dit is 'n uitsondering op die algemeen gebruikte konvensie. Voorvoegsels word egter afgelei van die eenheid *gram*. So is 'n miljoenste kilogram 'n milligram en nie 'n mikro-kilogram nie.

Die gram is egter wel 'n fundamentele eenheid binne die eenheidstelsel .

Die simbool van gram is **g**. Dit word soms foutiewelik as *gr* en *gm* aangedui. Laasgenoemde word soms in Anglo-Sakse lande gebruik. 

Een kubieke sentimeter water het 'n massa van ongeveer 1 gram.
Deursnee

duimnael|regs|250px|Die diameter van 'n sirkel word aangedui.

Die **deursnee** (ook deursnit of diameter) van 'n bol of sirkel is die grootste afstand wat tussen twee punte deur die  bol of sirkel gemeet kan word.

Die term deursnee moet nie met die term middellyn verwar word nie. Die middellyn van 'n sirkel is 'n lyn wat met die middelpunt van die sirkel sny. Die deursnee is die lengte van die lyn.

Die deursnee van 'n sirkel is gelyk aan 2 × die radius (straal).

Die omtrek van 'n bal of sirkel is π × die deursnee.

## Rond 
Op tegniese tekeninge word deursnee dikwels aangedui met 'n Ø, wat as "rond" uitgespreek word.
:Ø 1000 → rond duisend = een deursnee van 1000 mm (= 1 m)

## Binnedeursnee 
In 'n pyp is die binnedeursnee die deursnee van die binneste gedeelte van die pyp.

## Buitedeursnee 
'n Pyp se buitedeursnee is die deursnee van die buitenste gedeelte.
Middellyn

duimnael|regs|Die middellyn van 'n sirkel word aangedui.

In meetkunde is 'n **middellyn** 'n lynstuk tussen twee punte van 'n sirkel wat deur die middelpunt van hierdie sirkel loop.

Die totale lengte van die middellyn word die diameter (en nie die deursnee nie) genoem.

Die helfte van die lengte van die middellyn (oftewel die afstand vanaf die middelpunt tot die rand van die sirkel) word die radius (of straal) genoem.
2010 Curriebeker Premierafdeling

Die **2010 Absa Curriebeker** kompetisie is vanaf 10 Julie tot 30 Oktober 2010 gespeel. Die Curriebeker is 'n jaarlikse rugbykompetisie wat tussen provinsiale spanne in Suid-Afrika uitgespook word. Dit was die 71ste seisoen van die kompetisie sedert dit vir die eerste keer in 1889 gespeel is.

Die Blou Bulle is die verdedigende kampioene nadat hulle die Cheetahs met 36–24 in die 2009 Curriebeker Premierafdeling op Loftus Versfeld verslaan het. Die Boland Kavaliers is na die Eerste afdeling gerelegeer.

Die eindstryd is op 30 Oktober beslis tussen die Natalse Haaie en die Westelike Provinsie

## Voorseisoenwedstryde 
Voor die aanvang van die seisoen het al die provinsiale spanne in een verpligte vriendskaplike wedstryd elk gespeel.  Die uitslae word hier onder weergegee.

## Tabel 
### Tabel notas 
* Pos = Tabel Posisie
* S   = Speel
* W   = Wen (4 punte)
* G   = Gelykop (2 punte)
* V   = Verloor (0 punte)
* PV  = Punte vir (Totale punte aangeteken)
* PT  = Against (Totale punte afgestaan)
* +/- = Punteverskil (Die totaal van PV minus PT punte)
* BP  = Bonuspunt
** Spanne kan tot twee bonuspunte in 'n rondomtaliewedstryd verdien.  Een bonuspunt word toegeken vir 'n span wat vier of meer drieë gedruk het in een wedstryd, ongeag die uitslag van die wedstryd.  'n Bonuspunt sal ook toegeken word aan die verloorspan wanneer daardie span met 7 of minder punte verloor.  Slegs die verloorspan kan 'n maksimum van 2 bonuspunte verkry.
* Pte = Alle punte wat bymekaar gemaak is

## Wedstryddatums 
* ***Nota: Tye, datums en wedstrydplek is onderhewig aan verandering***

### Week 1 
### Week 2 
### Week 3 
### Week 4 
### Week 5 
### Week 6 
### Week 7 
### Week 8 
### Week 9 
### Week 10 
### Week 11 
### Week 12 
### Week 13 
### Week 14 
### Uitspeelwedstryde 
#### Halfeindronde 
#### Eindronde 
## Spelerstatistieke 
### Voorste driedrukkers 
### Voorste puntemakers 
## Eksterne skakels 
*
Britt Daniel

**Britt Daniel** (* 1971) is die medestigter, voorsanger en kitaarspeler van die rockgroep Spoon.

## Diskografie 
### Skellington 
* ''This Town's Gone Dry* (1991, self vrygestel)
* *Skellington EP* (1992, self vrygestel)
* *Skellington Rex* (1992, self vrygestel)

### The Alien Beats 
* *Cavin' In* (1993, Syncretic Records)

### Drake Tungsten 
* *Clocking Out is for Suckers* (1994, self vrygestel)
* *Six Pence for the Sauces* (1996, Peek-A-Boo Records)
* *Dozy Vs. Drake* (1998, Revival Records)

### Golden Millennium 
* *Golden Millennium* (1999, Peek-A-Boo Records)

### Spoon 
* *Telephono* (1996, Matador Records)
* *Soft Effects* (1997, Matador Records)
* *A Series of Sneaks* (1998, Elektra Records)
* *The Agony of Laffitte* (1998, Saddle Creek)
* *Love Ways* (2000, Merge Records)
* *Girls Can Tell* (2001, Merge Records)
* *Kill the Moonlight* (2002, Merge Records)
* *Gimme Fiction* (2005, Merge Records)
* *Ga Ga Ga Ga Ga* (2007, Merge Records)
* *Transference* (2010, Merge Records)

### Solo-opnames 
* *Home: Volume IV'' (2002, Post-Parlo)
Instrument

'n **Instrument** is 'n konkrete hulpmiddel met behulp waarvan die een of ander taak verrig word (werktuig, apparaat).

* Musiekinstrument, 'n toestel bedoel om musiek mee te maak.
* Kompas, toestel wat vir rigtingaanduiding en navigasie gebruik word.

## Eksterne skakels 
*
FSV Wacker 03 Gotha

**  FSV Wacker 03 Gotha** is 'n sokkerklub uit Gotha in die deelstaat Thüringen in Duitsland.

Die klub is in 1907 gestig as 'n suiwer sokkerklub *FC Wacker Gotha* en het later in 'n sportklub genaamd *SV Wacker 07 Gotha* omvorm. Die klub was in sy vroeë jare baie suksesvol in die Wes-Thüringse kompetisies en het in 1916 die halfeindstryd gehaal van die Middel-Duitse kampioenskap.

Na die Tweede Wêreldoorlog is die klub as *SG Gotha* heropgerig en is kort daarna herdoop na *SG Vorwärts Gotha*. Vanaf 1950 het die klub die naam *BSG Motor Gotha* aangeneem en die volgende 40 jaar in die laer ligas van Oos-Duitsland deurgebring.

Na die Hereniging van Duitsland in 1990 het die klub sy naam verander na *SV Motor Gotha* voordat die oorspronklike naam *SV Wacker Gotha* weer in 1993 aangeneem is. Die klub het in 2001 die eerste keer die Oberliga gehaal. In 2003 het die sokkerafdeling weggebreek om 'n onafhanklike klub vorm onder die huidige naam.

## Onlangse ligaposisionering 
## Eksterne skakels 
* Amptelike klubwerf
Musiekinstrument

duimnael|regs|300px|'n Skildery met musiekinstrumente.

'n **Musiekinstrument** is 'n toestel bedoel om musiek mee te maak. Musiekinstrumente kan uit verskillende materiale soos hout, koper, glas ens. bestaan. Musiekinstrumente is 'n baie goeie manier om jou selfbeeld en gehue te versterk.

Musikologies kan musiekinstrumente  ingedeel word met behulp van hoe die klank voortgebring word:
* **Aërofone**  is instrumente wat vir die klankvoortbrenging 'n lugstroom nodig het.
* **Chordofone** (snaarinstrumente) is instrumente waarby iemand die snare van 'n snaarinstrument laat tril. Gewoonlik word die klank van die trillende snaar deur 'n klankkas ondersteun.
* **Idiofone** (slaginstrumente) is instrumente wat van materiale vervaardig word wat van nature klankryk is.
* **Membranofone** (slaginstrumente) is instrumente waar iemand die vel/membraan laat tril.
* **Elektrofone** is instrumente waarby die klank elektries/outomaties voortgebring word.

## Sien ook 
* Lys van musiekinstrumente

## Bronne 
*Cornelius, Andries: Die musiekversameling van Hans Adler. In: Lantern. Tydskrif vir Kennis en Kultuur. Jaargang 15, nr. 3, Maart 1966
*Cornelius, Andries: Van speeldoos tot pierement. In: Lantern. Tydskrif vir Kennis en Kultuur. Jaargang 15, nr. 2, Desember 1965
* Wikipedia Duits :de:Musikinstrument
Grens Bulldogs

**Grens** (ook bekend as die **Grens Bulldogs**) is 'n provinsiale rugbyspan in Suid-Afrika wat gebaseer is in Oos-Londen.

Grens neem jaarliks aan die Curriebeker se Eerste Afdeling deel maar lewer nooit groot resultate nie.

Hulle speel in bruin, groen, wit en rooi drag en hulle tuisveld is die Buffalo City-stadion.
SWD Arende

**Arende** (ook bekend as **SWD** of die **SWD Arende**) is 'n provinsiale rugbyspan in Suid-Afrika wat gebaseer is in George.

Die Arende neem jaarliks deel aan die Rugby-uitdaagreeks en die Curriebeker se Eerste Afdeling.

Hulle speel in groen en swart uitrusting en hulle tuisveld is Outeniekwapark in George.
2010-Drienasiesreeks

Die **2010-Drienasiesreeks** was die vyftiende jaarlikse rugbytoernooi tussen die nasionale spanne van Suid-Afrika, Australië en Nieu-Seeland gewees. Die reeks is vanaf 10 Julie tot 11 September 2010 gespeel. Die lande se spanne is onderskeidelik die Springbokke, Wallabies en All Blacks genoem. Nieu-Seeland het die toernooi vir die tiende keer gewen. Buitendien het hulle die Bledisloebeker ingepalm en die Vryheidsbeker gewen, terwyl Australië met die Mandela Uitdaagplaat weggestap het.

Die toernooi is deur SANZAR georganiseer, ’n konsortium wat uit die drie lande se rugbyfederasies bestaan. Sedert 2012 is dit na die Rugbykampioenskapreeks verander toe ook Argentinië tot die toernooi toegetree het.

## Formaat 
Die formaat vir die 2010-toernooi was soortgelyk aan dié van die vorige jare. Elke span het drie keer tuis gespeel, en drie keer weg, met ’n totaal van ses wedstryde elk, en nege in totaal. Met ’n wen het ’n span vier punte verdien, gelykop twee ligapunte, en ’n verloor met agt of meer punte nul ligapunte. ’n Bonuspunt kon verdien word op een van twee maniere: deur ten minste vier drieë in ’n wedstryd te druk, of deur met sewe punte of minder te verloor. Die toernooi se wenner was die span met die meeste ligapunte aan die einde van die toernooi.

## Telkaart 
## Wedstryddatums 
### Week 1 
### Week 2 
### Week 3 
### Week 4 
### Week 5 
### Week 6 
### Week 7 
### Week 8 
### Week 9 

## Statistiek 
### Meeste punte en drieë 
| Meeste drieë gedruk:

|}

## Sien ook 
## Verwysings 
## Eksterne skakels 
*  2010-Drienasiesreeks op ESPNscrum
Oostelike Provinsie

Die **Oostelike Provinsie Olifante** is 'n provinsiale rugbyspan in Suid-Afrika wat gebaseer is in Gqeberha (Port Elizabeth).

Die Oostelike Provinsie Olifante neem jaarliks aan die Curriebeker se Eerste Afdeling asook aan die Rugby-uitdaagreeks.

Hulle speel in rooi en swart gestreepte truie en hulle tuisveld is sedert 2010 die Nelson Mandelabaai-stadion. Voorheen was hul tuisveld die Boet Erasmus-stadion.
Austin, Texas

**Austin** is die hoofstad van die Amerikaanse deelstaat Texas en die setel van die administratiewe distrik (*county*) Travis. Austin is in Sentraal-Texas op die oostelike rand van die Amerikaanse Suidweste geleë en is die vierde grootste stad in Texas en die vyftiende grootste in die Verenigde State. Dit was die derde snelgroeiendste grootstad in die land van 2000 tot 2006. Volgens die Julie 2009 Amerikaanse sensusskatting het Austin 'n bevolking van 786&nbsp;382 en is dit die kulturele en ekonomiese sentrum van die Groter Austin metropolitaanse gebied, wat 'n bevolking van 1&nbsp;705&nbsp;075 het en daarby die 35ste grootste metropolitaanse gebied in die Verenigde State is.

[duimnael|links|Austin gesien vanaf die [Internasionale Ruimtestasie]]
Die gebied is in die 1830's op die oewers van die Coloradorivier deur pioniers gevestig wat die dorp Waterloo genoem het. In 1839 is Waterloo verkies as die hoofstad van die pas onafhanklik geworde Republiek van Texas. Die stad is hernoem na Stephen F. Austin, wat bekend staan as die vader van Texas. Ná 'n swak groeitydperk as gevolg van die Groot Depressie het Austin voortgegaan om in 'n belangrike stad en later as 'n sentrum vir tegnologie en besigheid te ontwikkel.

Die inwoners van Austin staan as Austiniete bekend en onder hulle tel 'n diverse mengsel universiteitsprofessore, studente, politici, staatsamptenare, hoëtegnologie-, blou- en witboordjiewerkers. Die hoofkampus van die Universiteit Texas is in Austin geleë. Die stad is die tuiste van ontwikkelingsentra vir vele tegnologiemaatskappye en in die hoëtegnologie 1990's het dit die bynaam "Silicon Hills" gekry. Die huidige amptelike slagspreuk bevorder Austin egter as "Die Regstreeksmusiek-hoofstad van die Wêreld" – 'n verwysing na die talle musici en regstreeksmusiek-oorde in die gebied. In onlangse jare het vele Austiniete die nie-amptelike slagspreuk "Hou Austin Eienaardig" aangeneem; dít verwys deels na die eklektiese en liberale lewenstyle van baie Austiniete, maar dis ook die slagspreuk vir 'n veldtog om kleiner plaaslike ondernemings te beskerm.

## Infrastruktuur 
Die Austin-Bergstrom Internasionale Lughawe is by die stad geleë.

## Verwysings 
## Eksterne skakels 
*  
*  Amptelike webwerf
*
Trom

duimnael|Monument vir die trom, Spanje.

Die **trom** is 'n lid van die perkussiefamilie van musiekinstrumente en word tegnies onder die membranofone geklassifiseer. Tromme bestaan minstens uit een membraan, wat die tromkop of tromvel heet, wat oor 'n holte gestrek is en deur die speler se hande of met behulp van 'n tromstok geslaan word om 'n klank voort te bring. Ander tegnieke kan ook gebruik word om klank uit tromme voort te bring, soos die "duimrol". Gewoonlik word 'n paar tromme gerangskik om 'n trommestel in 'n orkes te vorm.

Tromme is die wêreld se oudste instrumente in die aangetekende geskiedenis en hulle is ook die alomteenwoordigste. Die basiese ontwerp het oor duisende jare virtueel onveranderd gebly. Die meeste tromme word as ongestemde instrumente gesien, maar moderne musici het begin om tromme tot liedjies te stem; Terry Bozzio het bv. 'n trommestel gekonstrueer deur van diatoniese en chromatiesgestemde tromme gebruik te maak. Sommige tromme, soos die timpani, is altyd tot 'n sekere toonhoogte gestem.

## Sien ook 
* Lys van musiekinstrumente

## Verwysings
Griffons

Die **Griffons** (amptelik bekend as die **Down Touch Griffons** weens borgskapredes) is 'n provinsiale rugbyspan in Suid-Afrika wat gebaseer is in Welkom, Noord-Vrystaat.  Die Griffons neem jaarliks deel aan die Rugby-uitdaagreeks en die Curriebeker se Eerste Afdeling.

Hulle speel in pers, goud en wit klere en hulle tuisveld is die Noordwes-stadion.

## Geskiedenis 
Die Noord-Vrystaatse Rugbyunie is in 1968 gestig toe Danie Craven, destydse president van Suid-Afrikaanse rugby die spel na Suid-Afrika se landelike gebiede wou uitbrei.  Die Noord-Vrystaat was een van vier nuwe provinsiale spanne wat in 1968 gestig is.

Met die aanvang van die professionele era in 1996 het die Suid-Afrikaanse Rugbyvoetbalunie onder Louis Luyt besluit om die rugbyunies in Suid-Afrika te herverdeel sodat daar net 14 provinsiale spanne oorbly.  Met hierdie herskommeling is die Oos-Vrystaat Rugbybond by die Noord-Vrystaat ingelyf.  Sedert 1999 staan die span van die Noord-Vrystaat bekend as die Griffons.

In 2016 het die Griffons vir die eerste keer in die bestaan van die unie ’n telling van meer as 100 punte aangeteken in die Curriebekerkwalifiseringstoernooi teen die Welwitschias van Namibië. Die span het 15 drieë gedruk waarvan 13 deur George Whitehead verdoel is.
* Wedstrydrekords
** Meeste punte – Eric Herbert (36 teen Stellaland in 1992 en teen Valke in 1997)
** Meeste drieë – Piet Maritz (5 teen Suidoos-Transvaal in 1982)
** Meeste doelskoppe – George Whitehead (13 teen Welwitschias in 2016)
** Meeste strafdoele – Eric Herbert (9 teen Pumas in 2001)
** Meeste skepdoele – Eric Herbert (3 teen Vrystaat in 2001)
** Meeste spandrieë – 15 teen Welwitschias in 2016
* Seisoenrekords
** Meeste punte – Eric Herbert (263 in 2001)
** Meeste drieë – Ossie Damons (14 in 2004)
** Meeste doelskoppe – Eric Herbert (43 in 2001)
** Meeste strafdoele – Eric Herbert (56 in 2001)
** Meeste skepdoele – Eric Herbert (10 in 1988)
* Loopbaanrekords
** Meeste wedstryde in Griffon-kleure – Eric Herbert (205 van 1986 tot 2001)
** Meeste drieë – Nicky Steyn (55 van 2008 tot 2015)
** Meeste punte – Eric Herbert (2608 van 1986 tot 2001)
** Meeste doelskoppe – Eric Herbert (331)
** Meeste strafdoele – Eric Herbert (544)
** Meeste skepdoele – Eric Herbert (66)

## Verwysings
Billboard 200

raamloos|regs
Die '''*Billboard* 200''' is 'n weeklikse ranglys van die 200 mees verkope musiekalbums en EP's in die Verenigde State wat deur die *Billboard*-tydskrif gepubliseer word. Daar word gereeld na hierdie ranglys verwys om die gewildheid van 'n kunstenaar of groep kunstenaars vas te stel. Handelinge word gewoonlik aan hul nommereen-items onthou — dit is daardie albums wat alle ander in die mark in verkope ootref het, vir minstens een week.

Die ranglys word alleen saamgestel uit verkoopsyfers (beide in die kleinhandel as digitaal) van albums in die Verenigde State. Die verkoopsyfers wat in ag geneem word, word van Maandag tot Sondag versamel. Die volgende Donderdag word daardie week se syfers gepubliseer, maar onder die datum van die volgende Saterdag.

: Voorbeeld:
:: Maandag, 1 Januarie — begin verkoopsyfers versamel
:: Sondag, 7 Januarie — handel versameling van verkoopsyfers af
:: Donderdag, 11 Januarie — nuwe ranglys word onder die datum van Saterdag, 20 Januarie gepubliseer.

Normaalweg word nuwe materiaal in die Amerikaanse mark op 'n Dinsdag vrygestel. Digitale aflaaie word onder die *Billboard* 200-tabulerings ingesluit, solank die album in sy geheel afgelaai word. Albums wat nie in die VSA vir kleinhandelverkope gelisensieer is nie, maar in die VSA as invoere aangekoop word, word nie by die ranglysberekeninge in ag geneem nie. 'n Langstaande beleid wat titels uitgesluit het wat net by uitgesoekte verkoopspunte soos Walmart en Starbucks te koop aangebied is, is op 7 November 2007 verwyder en het op die publikasie van 17 November effek geneem.

## Verwysings 
## Eksterne skakels 
* Huidige *Billboard* 200 
* *Billboard*-metodologie
São Luís

**São Luís** is die hoofstad van die Brasiliaanse deelstaat Maranhão en die terminus van die spoorlyn Estrada de Ferro Carajás wat die ertsmyne in die gebied rondom Carajás met die kus verbind. Die stad is in die ooste van die eiland Ilha de São Luis in die São Marcos-baai geleë - in 'n kusgebied waar die getyeverskil sowat sewe meter is sodat uitgestrekte sandgebiede deur die laaggety blootgelê word.

São Luís het sy oorsprong in 'n Franse fort wat 1612 opgerig is en ter ere van koning Lodewyk XIII Saint-Louis genoem is - in 'n tydperk toe Portugal nog min in die noordooste van Brasilië belanggestel het. Frankryk het vervolgens aanspraak gemaak op hierdie gebied, die plaaslike Tupinambi-Indiane van hul grond ontneem en hulle genoodsaak om die eed van trou aan die Franse koning af te lê.

Maar net drie jaar later is die nedersetting deur die Portugese ingeneem - die Nederlandse heerskappy tussen 1641 en 1643 was net 'n kortstondige tussenspel voordat Portugal in 1664 in beheer oor die hele Brasilië was. Onder die Portugese koloniale bewind het São Luís tot in die laat 18de eeu sy bloeitydperk beleef - so dateer die ryklik met tradisionele blou Portugese teëls of *azulejos* versierde woonhuise van welvarende handelaars en plantasie-eienaars uit hierdie periode. 

Dit was juis die plantasies met hul onversadigbare behoefte aan mannekrag wat tot die verslawing van plaaslike Indiane gelei het - 'n praktyk wat ongeag 'n aantal beperkings tot in die 18de eeu wettig was. Maar hulle was minder geskik vir die dwangarbeid op plantasies so dat Afrikane ingevoer moes word, en dit was juis slawehandel wat aan São Luís sy rykdom besorg het. So was die stad ná die afskaffing van slawerny in 1888 in 'n staat van ongekende ekonomiese agteruitgang.

Die historiese stadskern van São Luís is deur UNESCO in 1997 tot wêrelderfenis verklaar.

## Eksterne skakels 
*   Amptelike UNESCO bladsy
Cassette

**Cassette** is 'n Suid-Afrikaanse musiekgroep. Die groep het vir hul debuutalbum *Welcome Back to Earth* 'n SAMA (Suid-Afrikaanse Musiektoekenning) vir *Best Rock Album* (beste rockalbum) in 2007 gewen. Hulle is ook in twee ander kategorieë genomineer, waaronder díe van *Best Group* (beste groep). In 2008 is Cassette in die *Best Live Performer*- (beste regstreekse opvoerder) kategorie by die MTV Africa Music Awards genomineer.

Cassette het al samewerkinge met Mahotella Queens, Zubs, Vusi Mahlasela, onder meerdere Suid-Afrikaanse kunstenaars, gehad. Hulle het ook al internasionale handelinge in konsert ondersteun, waaronder Pink, Evanescence, Eagle-Eye Cherry en BLØF. In Desember 2007 het Cassette die 46664-konsert geopen.

## Sien ook 
* Lys van Suid-Afrikaanse musiekgroepe
The Get Up Kids

**The Get Up Kids** is 'n Amerikaanse alternatiefrock-groep uit Kansas City, Missouri. Die groep is in 1995 gevorm en was 'n groot rolspeler die middel-90's emo-toneel, 'n tydperk was as die "tweede golf" van emo-musiek bekend staan. Soos wat hul gewildheid toegeneem het, het hulle met groepe soos Green Day en Weezer op musiektoere gegaan, totdat hulle later hul eie internasionale toere onderneem het en byvoorbeeld in Japan en Europa opgetree het. Hulle het die plate-etiket Heros & Villains gestig wat as beginpunt vir die vrystelling van The Get Up Kids se albums gedien het, maar later ook as lanseervlak vir van hul kantlynprojekte soos The New Amsterdams en Reggie and the Full Effect.

The Get Up Kids is tydens hul bestaan deurgaans as 'n prototipiese emo-groep geag weens hul groot bydrae tot die Midwestelike emo-beweging van die middel 1990's. Die groep het egter — soos menige ander emo-groep — probeer om aan die term afstand te doen, aangesien vlee op die "emo-groep"-beeld neersien. Jare later het kitaarspeler Jim Suptic om verskoning gevra vir die invloed wat The Get Up Kids op moderne emo-groepe in die derde golf van die emo-beweging gehad het:

Weens interne konflik het die groep in 2005 ontbind. In 2008 het hulle egter 'n 2009 reünietoer aangekondig ter steuning van die heruitreiking van *Something to Write Home About*, hul suksesvolste ateljeealbum. Sedert die groep weer saam is het hulle reeds genoeg materiaal geskep om 'n album te vul, maar die groep oorweeg daarvoor alternatiewe vrystellingsmetodes.

## Ateljee-albums 
* Four Minute Mile (1997)
* Something to Write Home About (1999)
* On a Wire (2002)
* Guilt Show (2004)
* There Are Rules (2011)
* Problems (2019)

## Verwysings 
## Eksterne skakels 
* Amptelike webwerf 
* The Get Up Kids-forums  
* Last.fm-profiel
Lotus Plaza

**Lotus Plaza** is die soloprojek van Amerikaanse musikant **Lockett Pundt**, die kitaarspeler en multi-instrumentalis van Atlanta-gebaseerde ambiansgroep Deerhunter. Pundt het by Deerhunter in 2005 as kitaarspeler aangesluit. Sy debuutalbum onder die Lotus Plaza-persona, *The Floodlight Collective*, is op 23 Maart 2009 op laserskyf (CD) en viniel uitgereik en het gemengde kritiek ontvang. Pundt lys sy grootste musikale invloede as Stereolab, My Bloody Valentine en Roxy Music.

## Diskografie 
**Lockett Pundt as lid van Deerhunter:**
* 2007: *Cryptograms*
* 2008: *Microcastle*
* 2008: *Weird Era Cont.*
* 2010: *Halcyon Digest*
* 2013: *Monomania*
* 2015: *Fading Frontier*
* 2019: ''Why Hasn't Everything Already Disappeared?*

**As Lotus Plaza:**
* 2009: *The Floodlight Collective*
* 2012: *Spooky Action at a Distance''

## Verwysings
Tomáš Berdych

**Tomáš Berdych** (Tsjeggiese uitspraak: [toˈmaːʃ ˈbɛrdɪix], ; * 17 September 1985 in Valašské Meziříčí) is 'n voormalige Tsjeggiese professionele tennisspeler. Hy is 'n lang, skraal speler wat sy vlak houe as wapen aanwend en sedert 2002 professioneel deelneem. In 2010 het hy die halfeindstryd van die Franse Ope en die eindstryd van die Wimbledon-kampioenskap bereik. Op 18 Mei 2015 was hy nommer vier in wêreldtennis vir mans. In 2019 het hy uitgetree.

## Loopbaan 
[duimnael|links|upright|Tomáš Berdych tydens die [Franse Ope in 2015]]
duimnael|links|upright|Tomáš Berdych tydens die VSA Ope in 2009
duimnael|links|upright|Tomáš Berdych tydens die VSA Ope in 2009
duimnael|links|upright|Tomáš Berdych tydens die VSA Ope in 2009
Tydens die Paryse Meesters van 2005 het Berdych sy eerste ATP Masters Series-titel gewen. Hy het in hierdie toernooi Jiří Novák, die tweede geplaasde Guillermo Coria, die dertiende geplaasde Juan Carlos Ferrero, die sewende geplaasde Gaston Gaudio, die agtste geplaasde Radek Štěpánek en die sesde geplaasde Ivan Ljubičić verslaan. Ander hoogtepunte in 2005 was sy oorwinning oor die wêreldnommertwee Rafael Nadal in die eerste rondte van die Cincinnati Masters, die haal van die eindstryd in die Sweedse Ope en die haal van die halfeind in Washington. In 2006 het Berdych tydens die Gerry Weber Ope sy eerste graseindstryd gehaal, waarin hy teen die wêreld nommer een Roger Federer 0–6, 7–6, 2–6 verloor het. Nog 'n hoogtepunt in 2006 was sy oorwinning oor die wêreldnommertwee Rafael Nadal tydens die Kanadese Meesters 6–3, 4–6, 7–6(5).

In Oktober 2006 het Berdych sy tweede ATP-eindstryd van daardie jaar in Mumbai gehaal, maar hy is deur die Rus Dmitri Toersoenof verslaan. In die meesterstoernooi van Madrid het Berdych vir Roddick en Nadal geklop en sodoende die halfeindrondte bereik.

Berdych is as gevolg van sy oorwinning oor die Spanjaard Rafael Nadal nie gewild by die Spaanse tennisliefhebbers nie. Tydens die wedstryd tussen die Spanjaard en Berdych is daar gereeld in laasgenoemde se rigting geskreeu. In die halfeind teen Fernando González is Berdych se spel hierdeur beïnvloed en hy het die wedstryd verloor.

Berdych kon nie sy Meesterstitel in Parys behou nie: hy het teen Dominik Hrbatý in die kwarteindstryd verloor. In die rondtes voor dit het Berdych Olivier Rochus en Robby Ginepri uitgeskakel.

## Grand Slam-rekord 
Die tabel toon Berdych se prestasie tydens elk van die Grand Slam-toernooie in mansenkels waaraan hy deelgeneem het:

## Verwysings 
## Eksterne skakels 
*  Amptelike webwerf
*  Tomáš Berdych se ATP-profiel
*  Tomáš Berdych se ITF-profiel
*
The O.C.

***The O.C.*** is 'n Amerikaanse tienerdrama-televisiereeks wat vir die eerste keer op 5 Augustus 2003 op die Fox-netwerk in die VSA uitgesaai is en tot en met die laaste episode op 22 Februarie 2007 oor vier seisoene gestrek het. Die reeks, wat deur Josh Schwartz geskep is, volg die fiktiewe lewens van 'n groep tieners en hul families wat in Newport Beach in Organge County, Kalifornië woonagtig is.

*The O.C.* is in meer as vyftig lande uitgesaai en was een van die gewildste nuwe dramas van 2003. *The O.C.* het 9.7&nbsp;miljoen kykers in die eerste seisoen gelok, maar kykertalle het daarna begin daal. Die lae kykertalle het in vroeg 2007 tot die kansellering van die reeks gelei, nadat daar oor vier seisoene altesaam 92 episodes uitgesaai is.

Die reeks draai om Ryan Atwood, 'n besorge tiener uit 'n gebroke tuiste wat deur die ryk en filantropiese Sandy en Kirsten Cohen aangeneem word. Ryan en sy surrogaatbroeder Seth, 'n sosiaal ongemaklike en aanvanklik vriendelose tiener, hanteer die lewe as buitestaanders in die wilde hoë-klas wêreld van Newport Beach. Dít sluit in hul gewoonlik probleem- en immer dramatiese verhoudinge met Summer Roberts, Marissa Cooper, Alex Kelly, Lindsay Gardner, Taylor Townsend, en andere. Die reeks volg ook MArissa se moeder, Julie Cooper, en vir die eerste twee seisoene ook haar gewese man Jimmy Cooper en Kirsten se oorbarende vader Caleb Nichol. Skoolwaterpololspeler Luke Ward, Marissa se ou en vroeë teenkarakter tot Ryan en Seth, veroorsaak in die eerste seisoen probleme. Drama ontstaan ook rondom Marissa se jonger suster, Kaitlin Cooper. Hierdie hoofkarakters het probleme en verhaalboë met talle steunkarakters vanuit hul verledes, werkplek, en skool.

## Verwysings 
## Eksterne skakels 
*  
* TV.com-profiel
Elektra Records

**Elektra** was 'n platemaatskappy wat in 1950n deur Jac Holzman in New York opgerig is. Hy is tot hierdie stap geïnspireer nadat hy 'n optrede van Georgianna Banister bygewoon het. Hy het besluit om die musiek self uit te gee en 1951 het 150 eksemplare van *New Songs by John Gruen* verskyn: 100 eksemplare vir verkope en 50 vir promosiedoeleindes. Ná enkele maande het Elektra sy eerste terugslag as beginnende platemaatskappy beleef: die verspreider het die vyftig gratis eksemplare verloor. Die ander 100 is aan Holzman terugbesorg.

Holzam het later besluit om 'n platewinkel vir meestal folkmusiek te open. Die winkel is gereeld deur folkliefhebbers uit die buurt besoek en so het Holzman in kontak gekom met folksangeres Jean Ritchie. Die resultaat was Elektra se tweede albumuitgawe: *Jean Ritchie Singing the Traditional Songs of Her Kentucky Mountain Family*. Daar is net enkele honderde eksemplare van verkoop, maar die LP is goed ontvang. Elektra het geblyk om op die regte pad te wees en gevolglik het Holzman besluit om sy eie opnameapparatuur aan te skaf.

Elektra het geleidelik gegroei en veral op folk en blues gefokus. In die begin van die 1960's het 'n belangrike deurbraak vir Elektra voorgekom toe Holzman Judy Collins kontrakteer. Die sake hetdaarna só goed verloop dat Holzman die produksie aan Mark Abramson en later Paul Rothchil oorgelaat het. Elektra het toe op die vervaardiging van popkunstenaars begin fokus, meestal om kommersiële redes. 'n Eerste kontrak met The Lovin' Spoonful het deur die mat geval, maar Elektra het wel daarin geslaag om die groep Love binne te haal. In Mei 1966 het Holzman die Whiskey A Go-Go in Los Angeles besoek om Love daar te sien optree. As openingshandeling het 'n toe nog onbekende groep opgetree waar Holzman self ook nog nooi van gehoor het nie, maar wat later een van die mees legendariese groepe op die poptoneel sou word: The Doors. Ná aarselinge met Rothchild is The Doors gekontrakteer.

Van toe af het die sake vir Elektra uitstekend gegaan, maar Holzman het besef dat sy platemaatskappy te klein was om selfstandig voort te bestaan. In 1967 het hy Elektra vir VS$10&nbsp;miljoen aan Warner Brothers verkoop, al het Elektra as onderdeel van Warner Brothers voortgegaan om sy eie keuses te maak en beslissings te neem. So het Elektra in die 1970's besluit om hul meer op country, rock en funk te rig. Holzman was toe reeds nie meer betrokke nie: hy het in 1973 met pensioen gegaan.

In Februarie 2004 het Warner Music Group Elektra en Atlantic Records versmelt. Sedertdien word albums onder die logo van Atlantic Records gepubliseer.
Matador Records

**Matador Records** is 'n Amerikaanse plate-etiket wat bekend is vir die aantal wêreldberoemde indierock kunstenaars en musiekgroepe wat hulle kontrakteer. Die etiket is in beide New York Stad en Londen gebaseer.

In 1989 is Metador deur Chris Lombardi vanuit sy woonstel in New York Stad gestig. In 1990 is hy deur die voormalige bestuurder van Homestead Records, Gerard Cosloy, vergesel. In 1994 het die etiket 'n samewerkingsooreenkoms met Atlantic Records aangegaan, wat 'n paar jaar geduur het. Capitol Records het in 1996 'n belang van 49% in Metador gekoop, maar in 1999 het Lombardi en Cosloy hierdie aandele teruggekoop. Vanaf 2002 is Beggars Group mede-eienaar.

Onlangs was daar 'n konflik tussen Metador en die Recording Industry Association of America (RIAA), aangesien dese die etiket op hul ledelys geplaas het, terwyl Metador nog nooit 'n lid van die RIAA was nie. Slegs ná herhaaldelike versoeke deur Metador is die etiket van die ledelys geskrap.

## Verwysings 
## Eksterne skakels 
* Amptelike webwerf
Can

**Can** (tot 1970 bekend as **The Can**) was 'n eksperimentele en avant-garde-rockgroep wat in 1968 in Wes-Duitsland gestig is. Hulle was geen konvensionele kommersiële groep nie; tog word hulle tot die belangrikste Krautrock-groepe gereken en het hulle talle van vandag se kunstenaars in rock- en elektroniese musiek beïnvloed. Hulle het wel 'n invloed op tydgenote soos The Velvet Undeground en Frank Zappa gehad, maar hul eie musiek was veel ernstiger en ontoegankliker. Hul opnames het nie uit popliedjies bestaan nie, maar het geluide, sintetiseerders, wêreldmusiek, knip-en-plaktegnieke en elektroniese musiek bevat.

## Albums 
* Monster Movie (1969)
* Tago Mago (1971)
* Ege Bamyasi (1972)
* Future Days (1973)
* Soon Over Babaluma (1974)
* Landed (1975)
* Flow Motion (1976)
* Saw Delight (1977)
* Out of Reach (1978)
* Can (1979)
* Rite Time (1989)

## Eksterne skakels 
* Allmusic-profiel
Skellington

**Skellington** was sanger-liriekeskrywer Britt Daniel se eerste musiekgroep. Die groep is in 1990 in Austin, Texas (VSA) tot stand gekom en het drie kasette vrygestel voordat hulle in 1992 ontbind het. Daniel het later voortgegaan om Spoon te stig.

Skellington het ''This Town's Gone Dry* in 1991 opgeneem en self vrygestel, met *Skellington* EP wat in 1992 daarop gevolg het. Hul laaste uitgawe, *Skellington Rex*, het snitte bevat wat later op Spoon se debuutalbum *Telephono'' heropgeneem is.

## Verwysings
Diego Forlán

**Diego Forlán Corazo** (Montevideo, 19 Mei 1979) is ’n voormalige Uruguaanse sokkerspeler wat as ’n aanvaller gespeel het. Hy word beskou as een van die beste aanvallers van sy generasie. Forlán het twee keer die Pichichi-trofee en die Europese Goue Skoen op klubvlak gewen. Met die Uruguaanse nasionale span het hy groot individuele sukses behaal tydens die 2010 FIFA Wêreldbeker, waar hy saam met ander spelers die meeste doele aangeteken het (vyf), die Doel van die Toernooi gewen het, en met die Goue Bal bekroon is as die beste speler van die toernooi.

Forlán het sy loopbaan in sy geboorteland Uruguay begin as ’n jeugspeler by Peñarol en Danubio, voordat hy by die Argentynse klub Independiente aangesluit het. Ná vier suksesvolle jare daar het hy in 2002 na Manchester United in Engeland oorgegaan. Sy vorm by United was nie so uitstaande soos by Independiente nie, alhoewel hy die Premier League in 2002–03 en die FA Cup in 2003–04 gewen het.

In die somer van 2004 het Forlán na die Spaanse klub Villarreal geskuif. In sy eerste seisoen in Spanje het hy die Pichichi-trofee gewen. Ná twee suksesvolle seisoene daar het hy by Atlético Madrid aangesluit, waar hy weer die liga se topskutsyfer behaal het. Hy was die eerste speler sedert Ronaldo in 1996–97 en 2003–04 wat twee keer die Pichichi gewen het. Forlán het in Atlético se 2010 Europa Liga-eindstryd teen Fulham gescore. In 2011 het hy by Internazionale in Italië aangesluit, en toe in 2012 na Internacional in Brasilië verhuis. Daarna het hy ook gespeel in Japan by Cerezo Osaka, terug in Uruguay by Peñarol, in Indië by Mumbai City, en in Hongkong by Kitchee, voordat hy in Augustus 2019 uit professionele sokker getree het.

Forlán het ook ’n suksesvolle internasionale loopbaan gehad, en 36 doele vir Uruguay aangeteken tussen sy debuut in 2002 en sy uittrede in 2015 — insluitend ses doele by FIFA Wêreldbekers. Op 12 Julie 2011, tydens die Copa América 2011 in Argentinië (wat Uruguay gewen het), het hy sy 79ste internasionale verskyning gemaak teen Meksiko en daarmee die rekord van Rodolfo Rodríguez (sedert 1986) verbeter. Op 20 Junie 2013, tydens ’n wedstryd teen Nigerië in die Konfederasiebeker, het Forlán die eerste Uruguaan geword om 100 internasionale wedstryde te speel. Van 2011 af was hy Uruguay se topdoelskieter totdat Luis Suárez hom twee jaar later verbygesteek het.

## Lewe na spelersloopbaan
Na sy loopbaan as sokkerspeler het hy as hoofafrigter vir twee Uruguaanse klubs gewerk: het hy as hoofafrigter vir twee Uruguayaanse klubs gewerk — Peñarol en Atenas.

In November 2024 het hy sy debuut as professionele tennisspeler in 'n dubbelspeltoernooi in sy geboorteland Uruguay gemaak.

## Verwysings 
## Eksterne skakels
Tiran

In klassieke politiek, is 'n **tiran** (Grieks: **τύραννος**, *tirannos*) iemand wat 'n magsgreep uitgevoer het en mag behou uit eie middele, in teenstelling met oorerflike of konstitusionele prosesse. Hierdie soort bewind word na verwys as **tirannie** (*τυραννίς*, *turannis*).

Plato en Aristoteles definieer 'n tiran as "iemand wat regeer buite die wet, kyk na sy eie voordeel eerder as dié van sy onderdane, en wat ekstreme en wrede taktieke toepas – teen sy eie mense asook andere".

In algemene gebruik, dra die woord "tiran" 'n konnotasie van 'n krasse en wrede regeerder wat sy of haar eie belange, of die belange van 'n klein oligargie verhef bo die beste belange van die algemene bevolking, wat deur die tiran regeer of beheer word. Die Griekse term het geen pejoratiewe (d.w.s. negatiewe of afkeurige) konnotasie gedra tydens die Argaïese en Klassieke periodes nie, en het slegs sodanige betekenis verkry tydens die Hellenistiese tydperk.

## Etimologie 
Die woord is uit Latyn, *tyrannus*, afgelei wat "onregmatige bewindhebber" beteken, en op sy beurt van die Grieks, τύραννος (d.i. *tyrannos*), afstam, d.w.s. "monarg, die regeerder van 'n polis"; die woord *tyrannos* het op sy beurt 'n voor-Griekse oorsprong.

## Historiese vorme 
In antieke Griekeland was tiranne invloedryke opportuniste wat mag verkry het deur die steun van verskillende faksies van 'n dêmos te bekom. Die woord *tyrannos*, waarskynlik voor-Grieks, Pelasgiaans of van oostelike oorsprong, het dan geen etiese sensuur gedra nie; dit het eenvoudig na enigiemand verwys, hetsy goed of sleg, wat uitvoerende mag bekom het in 'n polis deur onkonvensionele middele. Steun vir die tiranne het gekom van die groeiende middelstand en die grondlose landelikes, of diegene wat by welgestelde landeienaars in die skuld was. Weliswaar kon hulle hulself op geen regsgronde beroep vir hul bewind nie, maar die mense het hulle bo die konings of die aristokrasie verkies. Die Griekse tiranne het mag behou deur huursoldate van buite aan te wend vir hul onderskeie stadstate. Thales het geskerts met tirannie deur 'n "bejaarde tiran" as die vreemdste verskynsel te beskryf, waarmee hy impliseer dat tiranne weens hul gebrek aan publieke steun, gou uit die kussings gelig word.

## Verwysings
Delos

Die eiland **Delos** (Grieks: **Δήλος**, uitgespreek *ðilos*), is effens afgeleë in die midde van die byna sirkelvormige kring van eilande, die Kuklade, naby Mykonos, en is een van die belangrikste mitologiese, historiese en argeologiese terreine in Griekeland. Die uitgrawings van die eiland is van die omvattendstes in die Middellandse See-gebied. Die werk vind plaas onder leiding van die Franse Skool in Athene en baie van die artefakte wat gevind is, word uitgestal by die Argeologiese Museum van Delos en die Nasionale Argeologiese Museum van Athene. Delos is in 1990 deur UNESCO tot wêrelderfenisgebied verklaar.

duimnael|links|Delos, geskilder deur Carl Anton Joseph Rottmann, 1847

Delos is as heilig beskou 'n millennium voor die Olimpiese Griekse mitologie dit beskryf het as die geboorteplek van Apollo en Artemis. Van die Heilige Hawe af kan twee keëlvormige heuwels gesien word wat landmerke aandui wat elders toegewy is aan 'n godin: een daarvan steeds met 'n voor-Griekse naam, Berg Kynthos, wat beskik oor 'n hoogte wat aan Dionysos toegewy is.

As 'n kultuursentrum het Delos 'n belangrikheid gehad wat sy natuurlike hulpbronne nooit sou kon verwesentlik nie. Leto van Homeros, op soek na 'n geboorteplek vir Apollo, het die eiland so aangespreek:

: ''Delos, as jy gewillig sou wees om die tuiste van my seun Phoebus Apollo te wees en 'n ryk tempel vir hom bou —; want niemand anders sal jou aanraak nie, soos jy sal opmerk: en ek dink jy sal nooit ryk wees aan osse of skape nie, nóg wingerde dra nóg beskik oor welige plantegroei. Maar as jy oor die tempel van ver-skietende Apollo beskik, sal alle mense hekatombes na jou bring en hier saamtrek, en ononderbroke geur van ryke offerandes sal immer oprys, en jy sal dié wat jou bewoon, voed uit die hand van vreemdelinge; want waarlik is jou eie grond nie ryk nie.*
: — Homeros *Lofsang aan Deliese Apollo''

## Sien ook 
* Deliese bond

## Verwysings 
## Eksterne skakels 
*   Amptelike UNESCO bladsy
Duitse Ambassade in Windhoek

duimnael|Kenteken van die Duitse Ministerie van Buitelandse Sake, wat aan elke Duitse Ambassade gebruik word

Die **Duitse Ambassade in Windhoek** (Duits: *Deutsche Botschaft Windhuk*) is die diplomatieke sending van Duitsland na Namibië. Dit is geleë by Sanlamsentrum, 154 Independence Avenue in Windhoek. Die huidige ambassadeur van Duitsland in Namibië is Christian Matthias Schlaga wat die pos sedert Julie 2015 beklee.

## Lys van ambassadeurs 
## Eksterne skakels 
*   Duitse Ambassade in Windhoek
Manuel Neuer

**Manuel Peter Neuer** (* 27 Maart 1986 in Gelsenkirchen, Noordryn-Wesfale) is 'n Duitse sokkerdoelwagter wat tans vir die Bundesliga-sokkerklub FC Bayern München speel.

Neuer se kollegas het hom as die beste Duitse doelwagter van die Bundesliga-seisoen 2006/07 aangewys. Op 19 Mei 2009 is Neuer vir die eerste keer deur die nasionale Duitse sokkerafrigter Joachim Löw vir die Asië-toernooi van die Duitse sokkervereniging DFB se nasionale A-span benoem en het op 2 Junie in die wedstryd teen die Verenigde Arabiese Emirate (waarin Duitsland 'n 7-2 oorwinning behaal het) vir die eerste keer in die doelhok gestaan.

Manuel Neuer het daarnaas 'n belangrike bydrae tot Duitsland se sukses tydens die Europese U21-sokkerkampioenskappe van 2009 in Swede gelewer. Op 28 Mei 2010 is Neuer as doelwagter in Duitsland se nasionale sokkerspan benoem. Hy word 'n wêreldkampioen in 2014 toe Duitsland die FIFA Sokker-Wêreldbekertoernooi wen.

## Verwysings 
## Eksterne skakels 
* *Manuel Neuer se amptelike webtuiste*
Sanlamsentrum, Windhoek

Die **Sanlamsentrum** is 'n sakegebou in die middestad van Windhoek, Namibië. Die sentrum in Independence Avenue is in 1990 opgerig, die jaar waarin Namibië sy onafhanklikheid verkry het.

Die Sanlamsentrum sluit 15 verdiepings kantoorruimte van 28&nbsp;000&nbsp;m² in en huisves onder meer die Duitse, Sweedse en Venezuelaanse ambassades, net soos die Amerikaanse Kulturele Sentrum (*American Cultural Center*), 'n uitbreiding van die Verenigde State se ambassade in Namibië. Dit is genoem na die Suid-Afrikaans-gebaseerde maatskappy Sanlam Bpk.

## Verwysings
Zombie Movie

**Zombie Movie** is 'n kortfilm (15 minute) deur *2Chums Moving Pictures*. Dit is op 14 Oktober 2005 vrygestel.

## Toekennings 
* Beste kortfilm – *The New York City Horror Film Festival 2005*
* Beste Gru/Komedie Kortfilm – *Screamfest LA 2005*

## Eksterne skakels 
* Zombie Movie by IMDB
* HD Weergawe van die film  op Steam.
* Zombie Movie by Valve se ontwikkelaar webruimte